بخت نصر

بخت نصر، ملک بابل دا بادشاہ، جیں نے زمانہ شہزادگی وچ مصر فتح کیتا۔ اپݨے پیو نبولا سر دے بعد تخت تے ٻیٹھا۔ 597ء ق م وچ یہوداہ دی بغاوت فرو کیتی۔ اوں علاقے وچ دوبارہ بغاوت تھئی تاں یروشلم کوں تباہ کر ݙتا (586 ق م ) تے چار ہزار یہودیاں کوں گرفتار کرکے بابل گھن آیا۔ یہودیاں دی اوں قید کوں بابل دی اسیری آکھا ویندے۔ اوں عہد وچ سلطنت دی زیادہ تر دولت بابل دی قلعہ بندی تے تعمیرات تے خرچ کیتی ڳئی، اوندا محل ہک عجوبہ ہئی۔ بابل دے معلق باغات ست قدیم عجائبات عالم وچوں ہک ہن، اونہی نے بݨوائے ہن۔ بابل علم و ادب تے تہذیب و تمدن دا بہت وݙا مرکز ہئی۔ بائبل وچ اوندا ذکر نبوکد نضر دے ناں نال ہے۔

حوالے